**Vastavalt nimekirjale 15.11.2024 nr 6-1/48-1**

**Arvamuse küsimine** **Ikla külas Aasa-Uuetoa kinnistu detailplaneeringu algatamise otsuse eelnõule, lähteseisukohtadele ja KSH eelhinnangule**

Ikla külas asuva Aasa-Uuetoa kinnistu (katastritunnus 21303:006:0174, registriosa 24389250, sihtotstarve maatulundusmaa 100 %) omanik esitas Häädemeeste Vallavalitsusele 01.03.2024 avalduse (dokumendiregistri nr 6-3/396) nimetatud kinnistul detailplaneeringu algatamiseks. DP koostamise eesmärk on elamule ja abihoonetele ehitusõiguse määramine ning juurdepääsu, haljastuse ja tehnovõrkude lahendamine. Planeeringuala suurus on 1278 m².

Kehtiva Häädemeeste valla rannaalade osaüldplaneeringu järgi asub planeeringuala elamu maa-alal, kus minimaalne elamukrundi suurus on 2500 m2. Ühtlasi asub planeeringuala ranna ja kalda ehituskeeluvööndis. Planeerimisseaduse § 142 lõike 1 punkti 3 kohaselt võib detailplaneering põhjendatud juhtudel sisaldada kehtestatud üldplaneeringu põhilahenduste muutmise ettepanekut. Kehtestatud üldplaneeringu põhilahenduse muutmine on minimaalse krundi suuruse muutmine ja ehituskeeluvööndi ulatuse muutmine.

Looduskaitseseaduse § 38 lõike 2 kohaselt ulatub metsamaal metsaseaduse § 3 lõike 2 tähenduses ehituskeeluvöönd rannal või jõe kaldal ranna või kalda piiranguvööndi piirini. Aasa-Uuetoa kinnistu jääb seega täielikult ehituskeeluvööndisse. Planeeringuala jääb maaparandussüsteemi eesvoolu (Ikla jõgi) kaitsevööndisse. Detailplaneeringuga tehakse ettepanek muuta kehtivat Häädemeeste valla rannaalade osaüldplaneeringut.

Häädemeeste Vallavalitsus küsib planeerimisseaduse § 127 ning keskkonnamõju hindamise ja keskkonnajuhtimissüteemi seaduses § 33 lõike 6 tulenevalt asjaomaste asutuste ja kaasatavate isikute arvamust detailplaneeringu algatamise otsuse eelnõule, lähteseisukohtadele ja keskkonnamõju strateegilise hindamise eelhinnangule. Arvamuse palume esitada kirjalikult aadressile haademeeste@haademeeste.ee hiljemalt 30 päeva jooksul.

Lugupidamisega

*/allkirjastatud digitaalselt/*

Külliki Kiiver

vallavanem

Lisad:

1. Otsuse eelnõu;

2. Lähteseisukohtade eelnõu;

3. KSH eelhinnang.

Marie Reinson, planeerimis- ja maanõunik

marie.reinson@haademeeste.ee, tel. 5788 0015